President Arnold Rüütel kuulutas 2.veebruaril Tartus välja Eesti lipu aasta. Presidendi sõnul on eriti kohane 2004.aastat tähistada kui Eesti lipu aastat, kuna Eestist saab alates maikuust Euroopa Liidu liikmesriik ning käesoleval aastal möödub 120 aastat sini-must-valge lipu õnnistamisest Otepääl.Pühad ja tähtpäevad on osa rahva ajaloolisest mälust, milles kajastuvad lähemas või kaugemas minevikus toimunud olulised sündmused. Poliitilise värvinguga tähtpäevade kõrval leidub iga rahva kalendris ka religioosseid ja etnograafilisi pühasid.Iga maa ja rahvas tähistab oma tähtpäevi isemoodi, kuid osa tavasid on muutunud ka rahvusvaheliseks. Üks üldlevinud komme on heisata pühadeks ja tähtpäevadeks riigilipud. Tavaliselt kehtestab riik vastavate määrustega ametlikud lipupäevad.